Le Grand Blond avec une chaussure noire
<s>Le Grand Blond avec une chaussure noire (), u Jugoslaviji prikazan kao Plavi violinist sa jednom crvenom cipelom, je francuska filmska komedija snimljena 1972. godine u režiji Yvesa Roberta.</s><s>Naslovni protagonist, koga tumači Pierre Richard, je François Perrin, član orkestra kome su kolege iz šale ukrale jednu cipelu te ga prisilili da na aerodrom dođe obuven u jednu crnu i jednu crvenu cipelu, a što slučajno opazi francuski obavještajac (čiji lik tumači Paul Le Person) te ga odluči iskoristiti kao pijuna u kompliciranim spletkama između dvojice zavađenih obavještajnih šefova (čije likove tumače Michel Duchassoy i Jean Rochefort).</s><s>Radnja prikazuje kako on postaje predmetom intenzivnog praćenja od strane agenata uvjerenih da je riječ o vrhunskom obavještajcu, a što dovodi do niza apsurdnih situacija, dodatno kompliciranih time što održava tajnu ljubavnu vezu sa kolegicom (čiji lik tumači Colette Castel) koja je istovremeno supruga njegovog najboljeg prijatelja (čiji lik tumači Jean Carmet).</s>

<s>Le Grand Blond, koji je kombinirao crni humor, slapstick i parodiju špijunskog žanra je doživio izuzetan uspjeh, ne samo kod publike nego i kod kritike.</s><s>Mireille Darc, koja u filmu tumači ulogu femme fatale agentice, je u njemu ostvarila veliki uspjeh, ali još više i Pierre Richard kome je uloga Perrina predstavljala najuspješniju u cijeloj karijeri.</s><s>Film je prikazan na Berlinaleu gdje je osvojio Srebrni medvjed.</s><s>Scenarist Francis Veber je zahvaljujući Grand Blond nastavio karijeru tokom koje će napisati scenarije za niz uspješnih i hvaljenih komedija.</s>

<s>Godine 1974. je snimljen nastavak pod naslovom Le Retour du grand blond.</s><s>U SAD je godine 1985. snimljen remake pod naslovom The Man with One Red Shoe gdje je naslovni lik tumačio Tom Hanks.</s>

<s>Uloge 
 Pierre Richard : François Perrin
 Jean Carmet : Maurice Lefebvre
 Michel Duchaussoy : Capitaine Cambrai
 Jean Rochefort : Colonel Louis Marie Alphonse Toulouse
 Paul Le Person : Perrache
 Jean Bouise : le ministre de la défense
 Mireille Darc : Christine
 Henri Guybet : Charmant, un tueur
 Hervé Sand : Prince, un tueur
 Colette Castel : Paulette Lefebvre
 Yves Robert : le chef d'orchestre
 Paul Bonifas : le père de François Perrin
 Lionel Vitrant: un compagnon d'armes
 Jacques Giraud : un tueur
 Jean Amos : un tueur
 Iska Khan : le chinois
 Antoine Baud : l'homme qui suce le doigt de Perrin (coincé dans une grille)
 Michel Francini : le policier
 André Bollet : le vigile
 Jeanette Pico : la femme du vigile
 Louis Navarre : l'homme qui meurt dans les bras de Cambrai
 Xavier Gélin : le peintre à Orly</s>

<s>Vanjske veze</s>

<s>Le Grand Blond avec une chaussure noire  sur Histoires de tournages</s>

<s>Francuski filmovi
Filmske komedije
Špijunski filmovi
Crnohumorni filmovi</s>

